# Radio Gaga

Radio Gaga és un programa televisiu presentat per Quique Peinado i Manuel Burque que es troba disponible amb la sucribscripció a Movistar+, concretament al canal #0.
El seu objectiu principal es troba en mostrar les històries, vides o experiències dels testimonis de molts col·lectius sovint oblidats.
Amb un format inspirat en el programa original emés a la televisió belga presentat pels actors Joris Hessels i Dominique Van Malder, Radio Gaga té un component emotiu molt important.
S'immergeix, a més, dins la proposta de #0 de potenciar una línia social per tal de connectar amb la gent.

## Funcionament

L'equip del programa, bàsicament, busca petites comunitats -com pot ser-ho un centre de rehabilitació o una residència de persones grans- i els presentadors de Radio Gaga es traslladen amb una caravana, dins la qual s'amaga un estudi de ràdio, fins a les instal·lacions corresponents.
Al llarg de 48 hores en aquell espai, Quique Peinado i Manuel Burque atenen a tot aquell qui vullgui explicar la seva història o col·laborar amb petites aportacions.
D'aquesta manera, les històries d'aquestes persones anònimes pretenen servir de teràpia i, sobretot, tracten de reconciliar els seus espectadors amb la vida i l'ésser humà.

## Temporades
### 1a temporada

| Número en sèrie | Número en temporada | Títol original | Data d'emissió original |
| 1 | 1 | "Residencia de salud mental Alfaem" | 22 de juny de 2017 |
| En el primer capítol del programa, Burque i Peinado instal·len la caravana davant del centre de salut mental Alfaem, situat a la província de Lleó. ||||
| 2 | 2 | "Centre d'acollida Can Taió" | 29 de juny de 2017 |
| El segon capítol transcorre al Castell de Can Taió, situat al municipi de Santa Perpètua de Moguda de Barcelona, on hi ha instal·lat un centre d'acollida de migrants. ||||
| 3 | 3 | "La Cerollera, un pueblo en vías de extinción" | 6 de juliol de 2017 |
| Els dos presentadors viatgen fins La Sorollera, un poble de 50 habitants de Teruel. ||||
| 4 | 4 | "Hospital de neurorrehabilitación Instituto Guttman" | 13 de juliol de 2017 |
| Radio Gaga visita l'Institut Guttman, un centre de rehabilitació situat a Badalona. ||||
| 5 | 5 | "Centro Intergeneracional Ovida" | 21 de juliol de 2017 |
| La caravana arriba fins Olvida, un centre intergeneracional on resideixen persones de la tercera edat i estudiants. ||||
| 6 | 6 | "Las Tres Mil viviendas" | 28 de juliol de 2017 |
| La primera temporada del programa finalitza al barri de las Tres Mil Viviendas de Sevilla. ||||

### 2a temporada

| Número en sèrie | Número en temporada | Títol original | Data d'emissió original |
| 7 | 1 | "Benidorm, Alicante" | 12 d'abril de 2018 |
| La segona temporada del programa comença a Benidorm, on els protagonistes són els jubilats. ||||
| 8 | 2 | "Instituto de Trastornos Alimentarios" | 19 d'abril de 2018 |
| Els presentadors passen 48 hores amb els residents de l'Institut de Trastorns Alimentaris i de Conducta de Barcelona. ||||
| 9 | 3 | "Rais Fundación" | 26 d'abril de 2018 |
| Radio Gaga s'instal·la a Madrid, on es troba Rais Fundación, un centre per a persones sense llar. ||||
| 10 | 4 | "Órgiva" | 3 de maig de 2018 |
| Burque i Peinado arriben a Órgiva, un poble multicultural situat a la comunitat autònoma d'Andalusia. ||||
| 11 | 5 | "Casa de los Xuklis" | 10 de maig de 2018 |
| La Casa dels Xuklis és un centre d'acollida de Barcelona per famílies de nens malalts de càncer que han de visitar l'hospital lluny de casa per rebre tractament. ||||
| 12 | 6 | "Fundación Vicente Ferrer" | 17 de maig de 2018 |
| L'últim capítol de la segona temporada se centra en la labor humanitària desenvolupada pels voluntaris de la Fundació Vicente Ferrer. ||||

### 3a temporada

| Número en sèrie | Número en temporada | Títol original | Data d'emissió original |
| 13 | 1 | "Chueca" | 12 de desembre de 2018 |
| El programa comença la seva tercera temporada al barri madrileny de Chueca. ||||
| 14 | 2 | "Los últimos mineros" | 19 de desembre de 2018 |
| Radio Gaga viatja fins a Lleó per parlar amb els habitants de Villablino, una de les últimes explotacions mineres del país. ||||
| 15 | 3 | "Envejecer entre amigos" | 26 de desembre de 2018 |
| El tercer programa s'esdevé a Trabensol, un centre de residència per a persones grans. ||||
| 16 | 4 | "Adolescentes rotos" | 2 de gener de 2019 |
| Burque i Peinado es traslladen a un centre on es tracten pacients d'entre 13 i 18 anys amb problemes de conducta. ||||
| 17 | 5 | "Maternidad" | 9 de gener de 2019 |
| L'equip del programa s'instal·la durant tres dies a l'Hospital Clínic de Barcelona, un hospital públic de referència especialitzat en maternitat. ||||
| 18 | 6 | "Navidad en la cárcel" | 16 de gener de 2019 |
| Radio Gaga acaba la seva tercera temporada visitant la presó de Quatre Camins de Barcelona, on viuen 1.300 interns. ||||

### 4a temporada

| Número en sèrie | Número en temporada | Títol original | Data d'emissió original |
| 19 | 1 | "Supervivientes" | 27 d'octubre de 2019 |
| El programa comença la seva quarta temporada parlant amb víctimes de violència de gènere de Sevilla. ||||
| 20 | 2 | "Escuela milagro" | 3 de novembre de 2019 |
| Quique i Burque conviuen dos dies amb els alumnes de la Escuela milagro, els quals han assolit èxits acadèmics per sobre de la mitja de qualsevol escola d'elit. ||||
| 21 | 3 | "Adicciones" | 10 de novembre de 2019 |
| Els presentadors coneixen les històries que hi ha darrere de moltes addiccions al centre de Proyecto Hombre de Granada. ||||
| 22 | 4 | "Bajo el mar de plástico" | 17 de novembre de 2019 |
| Radio Gaga explica la història de temporers que lluiten i viuen sota el mar de plàstic. ||||
| 23 | 5 | "Vivir con discapacidad" | 24 de novembre de 2019 |
| L'equip del programa mostra la història de persones que lluiten per viure amb autonomia. ||||
| 24 | 6 | "La Cañada Real" | 2 de desembre de 2019 |
| Quique i Burque parlen amb gent que somia amb sortir de La Cañada. ||||
| 25 | 7 | "La Boda" | 8 de desembre de 2019 |
| Els presentadors assisteixen a la boda de la Sandra per fer un capítol dedicat a l'amor. ||||
| 26 | 8 | "La Vida sigue" | 15 de desembre de 2019 |
| Radio Gaga acaba la seva quarta temporada conversant amb algunes de les persones que han passat per la caravana al llarg dels anys d'existència del programa. ||||

## Reconeixements

El 2018 el programa va rebre un Premi Ondas al Millor Programa d'Actualitat.

## Referències

* ↑ «Radio Gaga - Movistar+». [Consulta: 21 desembre 2019].
* 1 2 Moreno, Adriano. «'Radio Gaga', el emocionante programa de #0 que te hará llorar» (en castellà), 30-03-2017. [Consulta: 21 desembre 2019].
* ↑ «'Radio Gaga', el programa que te reconcilia con la vida y el ser humano | Bluper». Arxivat de l'original el 2019-04-22. [Consulta: 21 desembre 2019].
* ↑ «"Radio Gaga", Premio al Mejor Programa de Actualidad». [Consulta: 21 desembre 2019].

## Enllaços externs

* Pàgina web (Movistar+)